จัดเก็บภาษีค่าความหวานเพิ่ม! กดดัน 6 หุ้นเครื่องดื่มวิ่งไม่ออก
บล.ฟินันเซีย ไซรัส ระบุในบทวิเคราะห์วันนี้(20 มิ.ย.) ว่ …
20 มิ.ย. 2560

บล.ฟินันเซีย ไซรัส ระบุในบทวิเคราะห์วันนี้(20 มิ.ย.) ว่า กลุ่มเครื่องดื่มถูกกดดันจากการจัดเก็บภาษีค่าความหวานเพิ่มขึ้น ภาษีสรรพาสามิตสำหรับเครื่องดื่มถูกปรับโครงสร้างใหม่มีผล 16 ก.ย.60 โดยให้รวมค่าความหวานเข้าไปด้วย แต่ให้เริ่มใช้ในส่วนเพิ่มเติมนี้อีก 2 ปีข้างหน้า ซึ่งครอบคลุมไปถึงน้ำผลไม้ที่ไม่ใช่ 100% และชา กาแฟ ซึ่งก่อนหน้านี้ได้รับการยกเว้น แต่หลังจากนี้อาจถูกเก็บ 20-25% เป็นลบกับ บริษัท อิชิตัน กรุ๊ป จำกัด (มหาชน) หรือ ICHI และ บริษัท โออิชิ กรุ๊ป จำกัด (มหาชน) หรือ OISHI มากที่สุด
ส่วนบริษัท ที.เอ.ซี. คอนซูเมอร์ จำกัด (มหาชน) หรือ TACC,บริษัท เซ็ปเป้ จำกัด (มหาชน) หรือ SAPPE, บริษัท ทิปโก้ฟูดส์ จำกัด (มหาชน) หรือ TIPCO และ บริษัท มาลีกรุ๊ป จำกัด (มหาชน) หรือ MALEE กระทบจำกัด